Geesteportaal deur Flamingcrystal. – Johan Crous Skrywer / Author.
Geesteportaal deur Flamingcrystal.
Posted on 2016-04-01 2016-04-10 by Johan Crous
Geestesportaal deur Flamingcrystal, is 'n boek wat ek met die grootste vrymoedigheid sal aanbeveel aan enige leser, jonk of oud. Dit is nie my gewoonlike tipe keuse nie, maar ek het dit uit nuuskierigheid gelees na ek 'n ander boek deur dieselfde skrywer gelees het.
Wat 'n wonderlike leesgenot. Die skrywer het my van die begin af geboei en vasgevang in die verhaal. Sy mag maar 'n boek skryf. Haar borrelende persoonlikheid spoel oor in die boek en sy is vlymskerp met haar humor. Haar uitbeelding van die verskillende karakters is baie goed.
Hierdie is 'n fantasie verhaal met elemente wat tog nie moontlik is nie. Sy maak alles werklik voor die leser se oë en jy geniet wat gebeur. Jy geniet die straf wat Vicky op 'n mooi en regverdige manier uitdeel. Die leser kry lekker oor die bordjies wat verhang word. Die situasies in haar boek speel in die werklike lewe ook voor ons oë af.
Die boek verveel die leser nie een keer nie. Die taalgebruik is uitstekend en die humor is puik. Ek kan hierdie boek met die grootste vrymoedigheid aanbeveel. Dit is tone krul lekkerkry plesier uit haar pennevrug. Ek wag in spanning vir haar volgende boek.